section_heading: Programi za nastavnike
paragraph_text: Integralno građansko obrazovanje dio je napora Foruma za slobodu odgoja u smjeru uključivanja tema o ljudskim pravima, demokraciji, vladavini prava, borbi protiv korupcije, promicanja nenasilja, te rasprave o Europskoj uniji u obrazovni sustav. Ovaj program okuplja na jednom mjestu programe Foruma za slobodu odgoja koji obrađuju navedene teme dajući tako nastavnicima i sadržaj i metode koje se mogu direktno koristiti u nastavi te oprema nastavnike za aktivnije djelovanje u promociji nenasilja i nenasilnom rješavanju sukoba.